wickkiey/tamil-wikipedia-chunked huggingface dataset:
# சாக்லேட் (தொலைக்காட்சித் தொடர்)

**சாக்லேட்** என்பது சன் தொலைக்காட்சியில் திசம்பர் 16, 2019 முதல் திங்கள் முதல் சனிக்கிழமை வரை பிற்பகல் 3 மணிக்கு ஒளிபரப்பான சமையல் மற்றும் காதல் காட்சிகள் நிறைந்த தொலைக்காட்சி நாடகத் தொடர் ஆகும். இந்த தொடர் இதே பெயரில் சூர்யா தொலைக்காட்சியில் ஒளிபரப்பாகும் மலையாள மொழித் தொடரின் மறு ஆக்கம் ஆகும்.  
இந்த தொடரில் கதாநாயகனாக நந்தினி தொடர் புகழ் ராகுல் ரவி என்பவர் அர்ஜுன் என்ற கதாபாத்திரத்திலும் இவருக்கு ஜோடியாக இனியா என்ற கதாபாத்திரத்தில் புதுமுக நடிகை ஷாமிலி நடித்துள்ளார்கள். இந்த தொடர் கொரோனாவைரசு காரணத்தால் 31 மார்ச்சு 2020 முதல் 84 அத்தியாயங்களுடன் நிறுத்தப்பட்டது.
# சாக்லேட் (தொலைக்காட்சித் தொடர்)

## கதை சுருக்கம்

இந்த தொடரின் கதை இனிப்பு தொழிலை தனது உயிராகவும் விருப்பத்துடனும் செய்யும் மான்நிற கதாநாயகி. இன்னொரு பக்கம் தொழிலை தொழிலாக மட்டும் பார்க்கும் கதாநாயகனும் ஒன்றாக வேலை செய்தால் என்னவாகும் என்பதுதான் கதை.
# சாக்லேட் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- ராகுல் ரவி - விக்ரம்
- ஷாமிலி - இனியா விக்ரம்
- வந்தனா பிருந்தா - பல்லவி
# சாக்லேட் (தொலைக்காட்சித் தொடர்)

## நடிகர்கள்

### இனியா குடும்பத்தினர்

- சதீஷ் - வாசுதேவன்
- காயத்ரி பிரியா - சிவகாமி வாசுதேவன்
- ரித்திகா - அமிர்தா
# சாக்லேட் (தொலைக்காட்சித் தொடர்)

## நடிகர்கள்

### விக்ரம் குடும்பத்தினர்

- அபிஷேக் சங்கர் - சஞ்சய் குமார்
- மாமிலா ஷைலஜா பிரியா - ரேணுகா சஞ்சய் குமார்
- அக்ஷிதா அசோக் - வைஷாலி
- ரவிக்குமார் - நாராயணன்
- ஸ்வப்னா - ரம்யா ரமேஷ்
- மோசஸ் - ரமேஷ்
- விக்னேஷ் ரெட்டி - ராகுல்
# சாக்லேட் (தொலைக்காட்சித் தொடர்)

## நடிகர்களின் தேர்வு

இது ஒரு மறு தயாரிப்பு தொடர் ஆகும் இந்த தொடரில் ராகுல் ரவி என்பவர் அர்ஜுன் என்ற கதாபாத்திரத்தில் ராகுல் ரவி நடித்துள்ளார். இது இவரின் இரண்டாவது தமிழ் தொடர் ஆகும். இதற்க்கு முதல் நந்தினி என்ற வெற்றி தொடரில் கதாநாயகனான நடித்தார் என்பது குறிப்பிடத்தக்கது. இவர் மலையாள பதிப்பிலும் இதே கதாபாத்திரத்தில் நடித்தார், அந்த தொடரிலிருந்து விலகி தமிழ் தொடரில் நடிக்கின்றார். இதனால் மலையாளிகள் மத்தியில் இவருக்கு சில எதிர்ப்புகள் வலைத்தளங்களில் உருவானது.  
இனியா என்ற கதாபாத்திரத்தில் புதுமுக நடிகை ஷாமிலி நடித்துள்ளார். இவர் இதற்க்கு முன் கன்னட தொடர்களில் நடித்துள்ளார். இவரின் தாய் காதாபாத்திரத்தில் காயத்ரி பிரியா நடிக்கின்றார். மலையாளப்ப பதிப்பிலும் இவரே தாய் கதாபாத்திரத்தில் நடித்துள்ளார். தந்தை கதாபாத்திரத்தில் சதிஷ் நடித்துள்ளார் இவர் ஆனந்தம், அத்திப்பூக்கள் போன்ற பல தமிழ் தொடர்களில் நடித்துள்ளார்கள்.
# சாக்லேட் (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# சாக்லேட் (தொலைக்காட்சித் தொடர்)

## சர்வதேச ஒளிபரப்பு

- இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
- இந்த தொடரின் அத்தியாயங்கள் விஷன் டைம் என்ற யூடியூப் அலைவரிசை மற்றும் சன் நெக்ட்ஸ் என்ற இணைய மூலமாகவும் எப்பொழுது பார்க்கமுடியும்.
- இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியில் சிங்களம் உபதலைப்புடன் ஒளிபரப்பானது.
# மூன்றாம் அமென்கோதேப்

**அமென்கோதேப் III** (*Amenhotep III*) எகிப்தின் பதினெட்டாவது வம்சத்தவர்கள் ஆண்ட புது எகிப்து இராச்சியத்தின் ஒன்பதாவது பார்வோன் ஆவார். வரலாற்று ஆய்வாளர்கள் மூன்றாம் அமேன்கோதேப், புது எகிப்து இராச்சியத்தை கிமு 1386 முதல் 1349 முடிய ஆண்டதாகவும், வேறு சிலர் கிமு 1388 முதல் கிமு 1351/1350 முடிய ஆண்டதாக வேறுபட்டு கூறுகின்றனர். மூன்றாம் அமென்கோதேப், பார்வோன் நான்காம் தூத்மேசின் இளவயது மனைவி முதேம்வியாவின் மகன் ஆவார். இவரது ஆட்சிக் காலத்தில் எகிப்து செல்வத்திலும், கலைகளிலும், வலிமையிலும் உச்சத்தில் இருந்தது. இவரது ஆட்சியில் எகிப்தில் சேத் திருவிழா கொண்டாடப்பட்டது. பார்வோன் மூன்றாம் அமென்கோதேப் தனது 38 அல்லது 39 வது ஆட்சிக் காலத்தில் இறந்தார். இவரது பட்டத்து அரசி தியே மற்றும் மகன் அக்கெனதென் ஆவார்.இவர் அதென் நகரத்தை நிறுவினார்.
# மூன்றாம் அமென்கோதேப்

## வாழ்க்கை

களில் மூன்றாம் அமென்கோதேப்பின் பெயர் பொறித்த கல்]]  
மூன்றாம் அமென்கோதேப் தன் ஆட்சிக் காலத்திலே, தனது உருவச்சிலைகளை எகிப்து முழுவதும் பல்வேறு காலகட்டங்களில் நிறுவினார். அதில் 250 உருவச் சிலைகள் அகழாய்வில் கண்டெடுக்கப்பட்டுள்ளது. சிரியா முதல் நூபியா வரை, பார்வோன் மூன்றாம் அமென்கொதேப்பின் 200 குறிப்புகள் கொண்ட அழகிய சிறு நினைவுப் பொருட்கள் அகழாய்வில் கண்டெடுக்கப்பட்டுள்ளது. அதில் ஐந்து குறிப்புகளில் தாம் மெசொப்பொத்தேமியாவின் பாபிலோன் நாட்டின் இளவரசியை மணந்து கொண்டதும், மேலும் இளவரசியுடன் 317 தோழிகள் உள்ளிட்ட பணிப்பெண்கள் எகிப்து வந்த செய்திகள் குறிக்கப்பட்டுள்ளது.
வின் சிற்பம்]]  
பிற பதினொன்று குறிப்புகளில் தனது பட்டத்து அரசி தியேவிற்கு செயற்கையாக உருவாக்கிய ஏரியைக் குறித்தும் குறிப்பிட்டுள்ளார்.  
மூன்றாம் அமென்கோதேப் தனது 6 – 12 வயதில் பார்வோனாக முடிசூட்டப்பட்டார். இரண்டு ஆண்டுகள் கழித்து தியேவை மணந்தார். அமெந்தோகோப் மறைந்த பனிரெண்டு ஆண்டுகள் கழித்து அரசி தியே இறந்தார். இவரது நீண்ட ஆட்சிக் காலத்தில் எகிப்து இராச்சியத்தை அனைத்துத் துறைகளிலும் வளமாக்கினார். மேலும் இவர் அசிரியா, பாபிலோன், மித்தானி இராச்சியம், இட்டைட்டு பேரரசுகளுடன் நெருங்கிய அரச உறவுகளைக் கொண்டார் என்பதற்கு ஆப்பெழுத்துகளில் எழுதப்பட்ட அமர்னா கடிதங்கள் எடுத்துக்காட்டாக உள்ளது. இந்த கடிதங்கள் பார்வோன் மூன்றாம் அமெந்தோகோப்பிடமிருந்து, மெசொப்பொத்தேமியாவின் ஆட்சியாளர்கள் தங்கம் மற்றும் பரிசுப் பொருட்களை வேண்டி எழுதப்பட்டவை ஆகும். இக்கடிதங்களில் ஒன்று, பாபிலோன் மன்னர் முதலாம் கதஷ்மன் - என்லில், மூன்றாம் அமெந்தகோப்பின் மகளில் ஒருத்தியை மணக்க விரும்பி எழுதியவை ஆகும். இவர் அஸ்வான் மற்றும் நூபியாவின் சாய் தீவில் தனது இராணுவ நடவடிக்கைகள் குறித்து மூன்று பாறைகளில் சிற்பமாக தீட்டியுள்ளார்.  
மூன்றாம் அமெந்தேகோப் சேத் திருவிழாவை தனது 30, 34 மற்றும் 37-வது அகவையில், மேற்கு தீபை நகரத்தில் உள்ள தனது கோடைக்கால அரண்மனையில் கொண்டாடியுள்ளார்.  
இவரின் தெய்வீகப் பிறப்பு குறித்த தொன்மங்கள் அக்சர் கோயிலில் குறிக்கப்பட்டுள்ளது.
கடவுள் சிற்பம், அல்-உக்சுர் அருங்காட்சியகம்]]
# மூன்றாம் அமென்கோதேப்

## வாழ்க்கை

### பிற்காலங்களில்

நூபியாவில் உள்ள சோலெப் கோயிலின் சுவர்களில் இவரது பட்டத்து அரசி தியேவின் ஓவியத்துடன் இவரின் தளர்ந்த உருவம் கொண்ட ஓவியமும் வரையப்பட்டுள்ளது. இந்த ஓவியக் காட்சி மூன்றாம் அமெந்தோகோப்பின் முதுமையை காட்டுவதாக தொல்லியல் அறிஞர்கள் கருதுகின்றனர். அமெந்தோகோப்பின் நோய் தீர்க்க, அவரது மாமனாரும், மித்தானி இராச்சிய அரசருமான துஷ்ரத்தர் என்பவர் நினிவே நகரத்தின் இஷ்தர் எனும் சுமேரியப் பெண் தெய்வத்தின் உருவச்சிலையை எகிப்தின் தீபை நகரத்திற்கு அனுப்பி வைத்தார். இவரது மம்மியை தடய அறிவியல் சோதனைக்கு உட்படுத்தப்பட்ட போது, இப்பார்வோன் இறக்கும் போது பல் மற்றும் ஈறு நோய்களுடன் இறந்தார் எனத்தெரிகிறது.
# மூன்றாம் அமென்கோதேப்

## வாழ்க்கை

### இறப்பு

மூன்றாம் அமெந்தோகோப் தனது 38 ஆண்டு ஆட்சிக் காலத்தை ஒரு மதுக்குடுவை மீது குறித்து வைத்திருந்தார். அமெந்தகோப் இறக்கையில் எகிப்தை உலக அளவில் வலிமை மிக்க நாடாக வைத்திருந்தார்.  
மூன்றாம் அமெந்தோகோப் இறந்த பின்னர் அவரது உடலை மன்னர்களின் சமவெளியின் மேற்கில் ஒரு கல்லறையில் மம்மியாக அடக்கம் செய்யப்பட்டது. எகிப்தின் மூன்றாம் இடைநிலைக் காலத்தில் மூன்றாம் அமொந்தகோப்பின் கல்லறையிலிருந்த மம்மியை வெளியே எடுத்து எகிப்தின் பதினெட்டாம் வம்சம் மற்றும் பத்தொன்பதாம் வம்ச பார்வோன்களின் மம்மிகளின் கல்லறையில் தனியிடத்தில் வைத்து அடக்கம் செய்ததை, கிபி 1898-இல் *விக்டர் லோரெட்* எனும் தொல்லியல் அறிஞர் கண்டுபிடித்தார். ஆஸ்திரேலிய உடற்க்கூராய்வு செய்யும் அறிஞர் *கிராப்டன் எல்லியட் ஸ்மித்* மூன்றாம் அமெந்தகோப்பின் மம்மியை ஆய்வு செய்து, அமந்தகோப் இறக்கும் போது 40 -50 வயது இருக்கும் எனக்கணித்துள்ளார்.  
மூன்றாம் அமெந்தகோப்பின் மகன் அக்கெனதென் எகிப்தின் அரியணை ஏறினார். எகிப்தின் தலைமைக் கடவுள் அமூனின் செல்வாக்கை ஒடுக்க அக்கெனதென் எகிப்தின் தலைமைக் கடவுளாக அதினை] அறிமுகப்படுத்தினார்.
# மூன்றாம் அமென்கோதேப்

## நினைவுச் சின்னங்கள்

மூன்றாம் அமென்கொதேப் லக்சர், நூபியா மற்றும் கர்னாக் போன்ற இடங்களின் பெண் தெய்வமான மாலாத் கடவுளுக்கு பெரும் அளவிலான கோயில்களையும், அரண்மனைக் கட்டிடங்களை எழுப்பினார்.
# மூன்றாம் அமென்கோதேப்

## மூன்றாம் அமென்கோதேப்பின் பெருஞ்சிலைகள்

மன்னர் மூன்றாம் அமென்கோதேப்பின் நினைவாக எழுப்பட்ட கல்லறைக் கோயிலின் நுழைவாயிலின் முன்பாக மூன்றாம் அமென்கோதேப்பின் பெருஞ்சிலைகள் நிறுவப்பட்டது. இது அல்-உக்சுர் நகரத்தின் மேற்கு பக்கத்தில் உள்ளது.  
இப்பெருஞ்சிலைகள் வண்ண நிற படிக்கற்களால் தற்கால கெய்ரோ நகரத்திற்கு அருகில் லக்சரில் உள்ளது. இச்சிலையின் அடிப்பாகம் 4 மீட்டர் உயரமும், ஒவ்வொரு சிலைளும் 18 மீட்டர் உயரமும், 720 டன் எடையும் கொண்டது.தற்போது இரண்டு சிலைகளும் மிகவும் சேதமடைந்துள்ளன.
# மூன்றாம் அமென்கோதேப்

## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் மூன்றாம் அமென்கோதேப் மம்மியும் எடுத்துச் செல்லப்பட்டது.
# மூன்றாம் அமென்கோதேப்

## இதனையும் காண்க

- பண்டைய எகிப்திய அரசமரபுகள்
- பாரோக்களின் பட்டியல்
- அமர்னா நிருபங்கள்
# மூன்றாம் அமென்கோதேப்

## அதார நூற்பட்டியல்

-
-
-
-
-
-
-
-
-
-
-
-
-
-
-
-
-
-
-
-
-
-
# மாளா, கேரளா

**மாளா** (*Mala*) என்பது தென்னிந்தியாவின் கேரளாவின் திருச்சூர் மாவட்டத்திலுள்ள ஒரு சிறிய நகரம். மாளா நகரில் உள்ள ஒரு யூத தொழுகைக் கூடம் எந்த நேரத்திலும் அது இடிந்து விழும் நிலையில் உள்ளது. புகழ்பெற்ற பாம்பு மேக்காட்டு கோயில் இங்கு அமைந்துள்ளது. இக்கோயில் ஒவ்வொரு ஆண்டும் ஆயிரக்கணக்கான பக்தர்களை ஈர்க்கிறது.
# மாளா, கேரளா

## வரலாறு

மாளா ஒரு பன்முக கலாச்சார சமூகத்தைக் கொண்டுள்ளது. உலகின் பல்வேறு பகுதிகளிலிருந்தும் வந்தவர்கள் மாளாவில் குடியேறினர்; குறிப்பாக பாலஸ்தீனத்தைச் சேர்ந்த யூதர்கள் , குடும்பிசிலிருந்து பிராமணர்கள் , கோவாவிலிருந்து கொங்கனிகள் போன்றோர் உள்ளனர்.  
இது ஒரு பெரிய உள்நாட்டு துறைமுகத்தைக் கொண்டுள்ளது. அம்பழக்காடு, குழூர், காடுகுற்றி போன்ற மக்கள் தங்கள் பொருட்களை கொண்டு வந்து கோட்டபுரம் அல்லது கொச்சிக்கு கொண்டு மாளா செல்வதற்காக துறைமுகத்தைப் பயன்படுத்துகின்றனர். வர்த்தகத்தின் முக்கிய பொருட்கள், வெட்டப்பட்ட கல் , கன்று, தேங்காய், சுவையூட்டும் பொருட்கள், மரம் போன்றவை. சாலைகள் அதிகம் இருப்பதால் இன்று துறைமுகத்திற்கு அவ்வளவு முக்கியத்துவம் இல்லை.  
பழைய காலங்களில், மழைக்காலங்களில் ஏற்பட்ட வெள்ளத்தால் மாளா பாதிக்கப்பட்டுள்ளது. ஆனால் வர்த்தகம் ஒன்றும் பெரிதும் பாதிக்கப்படவில்லை. ஏனென்றால் ஒரு பெரிய போக்குவரத்து முறை நீர் வழியாகவே இருந்தது.  
இதை திப்பு சுல்தான் தாக்கியுள்ளார். அவரது கோட்டை வட்டகோட்டயின் கோட்டமுறி வழியாக சென்றது. 15 முதல் 16 மீட்டர் உயரத்திற்கு மண்ணைக் கொட்டுவதன் மூலம் கோட்டை கட்டப்பட்டது. திப்பு சுல்தானின் தோல்விக்குப் பிறகு, இந்த கோட்டை படிப்படியாக தரைமட்டமாக்கப்பட்டது. இதன் காரணமாக இப்போது மாளாவின் தெற்கே பயணம் செல்லும்போது, பல ஏற்ற தாழ்வுகளை அனுபவிக்கலாம். கோட்டையின் இருப்பு காரணமாக பெயர்களும் பெறப்பட்டன. கோட்டமுறி, வட்டகோட்டா அதற்கு உதாரணம். உண்மையில், மலையாளத்தில் கோட்டமுறி என்றால் "கோட்டை வெட்டப்பட்ட இடம்" (கோட்டா = கோட்டை; முறி = வெட்டு), வட்டக்கோட்டா என்றால் "வட்ட கோட்டை" என்று பொருள்.
# மாளா, கேரளா

## கல்வி

நான்கு உயர்நிலைப் பள்ளிகள், ஆறு ஆங்கிலம் வழி, மலையாள நடுத்தர உயர்நிலைப் பள்ளிகள், இரண்டு பொறியியல் கல்லூரிகள், ஒரு கல்வியியல் கல்லூரி, ஒரு வணிக மேலாண்மைக் கல்லூரி, ஒரு அரசு தொழில்துறை பயிற்சி நிறுவனம், ஒரு மருத்துவக் கல்லூரி, பல தொழில்முறை நிறுவனங்களைக் கொண்ட ஒரு முக்கிய கல்வி மையமாக மாளா உள்ளது. புகழ்பெற்ற கல்வி நிறுவனங்கள் சில: அல்-அசார் பள்ளி, அரசு மாதிரி பாலர் பள்ளி (1893 இல் நிறுவப்பட்டது), புனித குழந்தை பள்ளி, புனித கிரேஸ் அகாதமி, புனித ஆண்டனி உயர்நிலைப்பள்ளி, சாக்கோர்சோ கான்வென்ட் பள்ளி, புனித சூசையப்பர் கல்லூரி, புனித தெரசா கல்லூரி, இயேசு கல்வியியல் கல்லூரி, புனித ஆண்டனி கல்லூரி, பெண்கள் கார்மல் கல்லூரி, ஜி.டி.இ.சி கணினி கல்வி போன்றவை.
# மாளா, கேரளா

## அரசியல்

தொகுதிகள் மறுவடிவமைப்பு செய்யப்பட்டதன் மூலம், மாளா கொடுங்கல்லூர் சட்டமன்றத் தொகுதிக்கு உட்பட்டு, சாலக்குடி மக்களவைத் தொகுதியின் ஒரு பகுதியாக மாறியது. மாளா பஞ்சாயத்து இடது ஜனநாயக முன்னணி பெரும்பான்மையுடன் ஆட்சி செய்கிறது. மாளா பஞ்சாயத்தில் இருக்கை பங்கு (சிபிஎம் -9, சிபிஐ -4, காங்கிரஸ் -4, பாஜக -2, சுயேட்சை-1).).
# மாளா, கேரளா

## சுற்றுலா

மாளா மிகவும் கண்ணுக்கினியது. அரேபிய கடலுடன் இணைக்கப்பட்ட சூழல்களுடனான அதன் அருகமைவில், இது சாலக்குடிக்கும் கொடுங்கல்லூருக்கும் இடையில் ஒரு தனித்துவமான சிறிய நகரமாக அமைந்துள்ளது.  
யூதர்களின் தொழுகை ஆலயம், யூத கல்லறை, நீதகுடி, சுங்ம், காங்கோ, மற்றும் கரிஞ்சிச்சிற ஆகியவை பார்வையிட வேண்டிய அழகான இடங்கள் ஆகும். இது ஒரு பெரிய உள்நாட்டு துறைமுகமாக இருந்ததால் இது முசிறி பாரம்பரிய திட்டத்திலும் சேர்க்கப்பட்டுள்ளது, இது கொச்சிக்கும், பிற துறைமுகங்களுக்கும் பாதைகளைக் கொண்டிருந்தது.  
மிகப் பழமையான கார்மலைட் மடாலயங்களில் ஒன்றான புனித தெரசா இந்த ஊருக்கு அருகில், கோட்டக்கல் என்ற கிராமத்தில் அமைந்துள்ளது. இந்த மடாலயம் கி.பி 1867 இல் மேரி இம்மாக்குலேட்டின் கார்மலைட்டுகளின் நிறுவனர் ஆசீர்வதிக்கப்பட்ட சவார குரியகோஸ் என்பவரால் கட்டப்பட்டது. புனித எசுதானிச்சலசு கோசுகாவின் பெயரிடப்பட்ட பாரிசு போரேன் தேவாலயத்திற்கும் மாளா பிரபலமானது.
# மாளா, கேரளா

## மதம்

செயின்ட் ஸ்டானிஸ்லாஸ் ஃபோரேன் தேவாலயம் இந்த நகரத்தில் ஒரு பிரபலமான அடையாளமாகும். இந்த போலந்து துறவியின் பெயரிடப்பட்ட ஆசியாவின் ஒரே தேவாலயம் இதுவாகும். அம்பழக்காட்டில் வசிக்கும் போலந்தைச் சேர்ந்த மிஷனரிகள் இந்த தேவாலயத்தை நிறுவியிருக்கலாம். மலக்குளம் அருகே கவுட சாரஸ்வத் பிராமணர்களின் முகுந்த கிருஷ்ண சுவாமி கோயிலும் உள்ளது. இந்த கோயில் ஜூன், 2010 இல் அதன் நூற்றாண்டு விழாவைக் கொண்டாடியது.
# மாளா, கேரளா

## மக்கள் தொகை

மாளா மக்களுக்கு உயர்ந்த சமூக, மதச்சார்பற்ற மதிப்புகள் உள்ளன. மிகவும் மாறுபட்ட நம்பிக்கைகள் இருந்தபோதிலும் வெவ்வேறு சமூகங்கள் ஒருவருக்கொருவர் நிம்மதியாக வாழ்கின்றன. மாளா பஞ்சாயத்து மக்கள் தொகை 40% இந்துக்கள், 35% கிறிஸ்தவர்கள் மற்றும் 25% முஸ்லிம்கள். மாளா இன நல்லிணக்கத்திற்கு பிரபலமானது; எல்லா மக்களும் உயர் சோசலிச மதிப்புடன் மதச்சார்பற்ற உணர்வைப் பின்பற்றுகிறார்கள்.
# மாளா, கேரளா

## ஆளுமைகள்

1. கேரளாவின் முன்னாள் முதல்வரான கே. கருணாகரன் 1965 முதல் 1995 வரை மாளா தொகுதியை பிரதிநிதித்துவப்படுத்தினார்.
1. மாளா அரவிந்தன்- மலையாளத் திரைப்பட நடிகர்.
1. ஜோஜு ஜார்ஜ்- மலையாளத் திரைப்பட நடிகர் மற்றும் தயாரிப்பாளர்.
1. மோகன் ராகவன்-திரைப்பட இயக்குநர்
1. எம்.ஏ.பிரஜுஷா -இந்திய விளையாட்டு வீரர்
1. உ எஸ் சசி -முன்னால் சட்டசபை உறுப்பினர்.
1. கே.ஏ.தாமஸ்- சிபிஐ தலைவர், சுதந்திர போராளி
1. ராகுல் ஜான் - ஒளிப்பதிவாளர், இயக்குநர்
1. லேசர் மாஸ்டர்- சுதந்திர போராளி
1. ஜிபி மாளா- திரைப்பட இயக்குநர்
1. அனியன் சித்ரசாலா- திரைப்பட புகைப்படம்
1. அனில் மாளா-இசை இயக்குநர்
1. ரமேஷ் கரிந்தலக்கூட்டம் - நாட்டுப்புற பாடல் கலைஞர், எழுத்தாளர், இயக்குநர்
1. அசோகன் சரத் - நாடக எழுத்தாளர், இயக்குநர்
1. கே.எச்.எம் சுபைர் - நாடக எழுத்தாளர், இயக்குநர்
1. தீபா
# தில்லானா (தொலைக்காட்சித் தொடர்)

**தில்லானா** இது ஒரு சிங்கப்பூர் நாட்டு நடனம் சார்ந்த தமிழ்மொழித் தொலைக்காட்சி தொடர் ஆகும். இந்த தொடரை 'ஜெயா ராதாகிருஷ்ணன்' என்பவர் இயக்க ஈஸ்வரி குணசேகர், அரவிந்த், ஜபு டீன், ராகதீபன், கல்பனா சிவன் ஆகியோர் முதன்மை கதாபாத்திரத்தில் நடித்துள்ளார்கள். இந்த தொடர் 4 நவம்பர் 2019 முதல் திங்கள் முதல் வியாழன் வரை இரவு 9 மணிக்கு வசந்தம் தொலைக்காட்சியில் ஒளிபரப்பாகி ஜனவரி 2, 2020 இல் 32 அத்தியாயங்களுடன் நிறைவு பெற்றது. இந்த தொடர் ஒளிபரப்பான நேரத்திற்கு ரோமியோ அண்ட் ஜூலியட் என்ற தொடர் ஒளிபரப்பகின்றது.
# தில்லானா (தொலைக்காட்சித் தொடர்)

## கதை சுருக்கம்

கீதாஞ்சலி என்ற பெண் நடனம் மீது ஆர்வவும் காதலும் கொண்டவள். ஒரு நாள் வெவ்வேறு குடும்ப சூழ்நிலையை கொண்ட ஐந்து பெண்களை சந்திக்கும் கீதாஞ்சலி அவர்களுக்கு நடனம் கற்பிக்க முடிவெடுக்கிறார். ஆனால் அவளின் குழுவை தடுக்க நினைக்கும் சக்தி. அவன் ஒரு நடனக்குழுவின் தலைவன். பல தடைகளை தாண்டி அவர்களை எப்படி ஜெயிக்க வைத்தாள் இந்த கீதாஞ்சலி என்பது தான் கதை.
# குருதேவ் அதிவிரைவு தொடருந்து

தமிழ்நாடு மாநிலத்தின் நாகர்கோவில் சந்திப்பு நிலையத்திலிருந்து மேற்கு வங்காளம் மாநிலம் ஷாலிமர் நிலையத்திற்கு வாரம் ஒருமுறை இயக்கப்படும், தென்னிந்திய ரயில்வே துறைக்கு சொந்தமான அதிவிரைவு தொடருந்து குருதேவ் அதிவிரைவு தொடருந்து ஆகும். இந்த தொடருந்து 12659, 12660 ஆகிய எண்களில் இயக்கப்பட்டு வருகிறது.  
தமிழ்நாடு, கேரளா, ஆந்திரப் பிரதேசம், ஒடியா, மேற்கு வங்காளம் ஆகிய மாநிலங்களின் வழியாக இயக்கப்படும் இந்த தொடருந்து நாகர்கோவில் முதல் ஷாலிமர் வரை 12659 என்ற எண்ணிலும், ஷாலிமர் முதல் நாகர்கோவில் வரை 12660 என்ற எண்ணிலும் இயங்கி வருகிறது.
# குருதேவ் அதிவிரைவு தொடருந்து

## பெயர்க்காரணம்

கேரள மாநிலத்தின் ஸ்ரீநாராயணகுரு மேற்கு வங்காள வங்காள மாநிலத்தின் நோபல் பரிசு பெற்ற கவிஞர் ரவீந்திரநாத் தாகூர் ஆகிய இருவரின் நினைவாக, நாகர்கோவில் முதல் ஷாலிமர் வரை இயக்கப்படும் இந்த தொடரிக்கு குருதேவ் அதிவிரைவு தொடருந்து என பெயரிடப்பட்டது.
# குருதேவ் அதிவிரைவு தொடருந்து

## பயணப் பெட்டிகளின் வடிவமைப்பு

ஈரடுக்கு குளிர்சாதனப்பெட்டி ஒன்று, மூன்றடுக்கு குளிர்சாதன பெட்டிகள் இரண்டு, முன்பதிவு வசதி கொண்ட படுக்கை வசதி பெட்டிகள் பதிமூன்று, முன்பதிவில்லாத பொதுப்பெட்டிகள் மூன்று, அமரும் வசதி கொண்ட சரக்கு பெட்டிகள் இரண்டு, அதிக கொள்ளளவு கொண்ட சரக்கு பெட்டிகள் இரண்டு என மொத்தம் இருபத்து நான்கு பெட்டிகளை கொண்டு குருதேவ் அதிவிரைவு தொடருந்து இயக்கப்படுகிறது. ஆனால் இந்த தொடருந்தில் சமையலறை பெட்டி வசதி இல்லை.  
பயணிகளின் எண்ணிக்கை, திருவிழாக் காலம், நிர்வாக காரணங்களுக்காக பயணப் பெட்டிகளின் எண்ணிக்கை ரயில்வே துறையினரால் மாற்றப்படலாம்.  
| Loco | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| VP | GRD | VP | GEN | S1 | S2 | S3 | S4 | S5 | S6 | S7 | S8 | S9 | S10 | S11 | S12 | B1 | B2 | A1 | GEN | GEN | GRD | } |
# குருதேவ் அதிவிரைவு தொடருந்து

## நேர அட்டவணை

| வண்டி எண் | நிலையக் குறியீடு | புறப்படும் நிலையம் | புறப்படும் நேரம் | புறப்படும் நாள் | சேரும் நிலையம் | சேரும் நேரம் | சேரும் நாள் |  |
| --- | --- | --- | --- | --- | --- | --- | --- | --- |
| 12660 | SHM | ஷாலிமர் (கொல்கத்தா) | 11:05 PM | புதன்கிழமை | நாகர்கோவில் சந்திப்பு | 9:55 PM | வெள்ளிக்கிழமை Friday |  |
| 12659 | NCJ | நாகர்கோவில் சந்திப்பு | 2:45 PM | ஞாயிற்றுக்கிழமை Sunday | ஷாலிமர் (கொல்கத்தா) | 1:50 PM | செவ்வாய்க்கிழமை Tuesday | } |
# குருதேவ் அதிவிரைவு தொடருந்து

## வழித்தடமும் நிறுத்தங்களும்

குருதேவ் அதி விரைவு தொடருந்து, நிலையத்தில் இருந்து புறப்பட்டு , எர்ணாகுளம், ,, கோயம்புத்தூர் சந்திப்பு, , , , , , , , ஏலூரு, ராஜமுந்திரி, , , கட்டக், வழியாக இயக்கப்பட்டு நிலையத்தை வந்தடைகிறது.
# குருதேவ் அதிவிரைவு தொடருந்து

## இழுவை இயந்திரம்

நாகர்கோவில் முதல் ஷாலிமர் வரையிலான இருப்பு பாதை முழுவதும் மின்சார மயமாக்கப்பட்டுள்ளதால் ஈரோடு சந்திப்பு அல்லது ராயபுரம் மூலம் பராமரிக்கப்படும் WAP-4 என்ற மின்சார இழுவை இயந்திரத்தின் மூலம் விசாகப்பட்டினம் வரை இயக்கப்படுகிறது. அதன்பின்பு ஹவுரா சந்திப்பு நிலையம் மூலம் பராமரிக்கப்படும் WAP-4 என்ற மின்சார இயந்திரத்தின் மூலம் இறுதி நிலையம் வரை இயக்கப்படுகிறது.
# குருதேவ் அதிவிரைவு தொடருந்து

## வண்டி எண் 12659

குருதேவ் அதிவிரைவு தொடருந்து'' வண்டியானது நாகர்கோவில் சந்திப்பு தொடருந்து நிலையம் இருந்து ஒவ்வொரு வாரமும் ஞாயிற்றுக்கிழமை மதியம் 2.25 மணிக்கு புறப்பட்டு , எர்ணாகுளம், ,, , , , , , , , , ஏலூரு, ராஜமுந்திரி, , , கட்டக், வழியாக இயக்கப்பட்டு 42 நிறுத்தங்களையும் 449 நிலையங்களையும் கடக்க மணிக்கு 55 கிலோ மீட்டர் வேகத்தில் இயக்கப்பட்டு 47 மணி 5 நிமிடங்கள் பயணித்து ஷாலிமர் தொடருந்து நிலையத்தை இரண்டாம் நாள் (செவ்வாய்க்கிழமை) மதியம் 01.50 மணிக்கு சென்றடைகிறது. இதன் மொத்த பயண தூரம் 2579 கிலோ மீட்டர் ஆகும். இந்த தொடருந்து தனது பயணத்தில் சில நிலையங்களுக்கு இடையிலான வழித்தடத்தில் அதிகபட்சமாக மணிக்கு 110 கிலோ மீட்டர் வேகத்தில் இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி இந்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
# குருதேவ் அதிவிரைவு தொடருந்து

## வண்டி எண் 12660

மறுமார்க்கமாக 12660 என்ற எண்ணைக் கொண்ட இந்த தொடர்வண்டியானது ஷாலிமர் தொடருந்து நிலையத்திலிருந்து ஒவ்வொரு வாரமும் புதன்கிழமை இரவு 09.05 மணிக்கு இயக்கப்பட்டு42 நிறுத்தங்களையும் 449 நிலையங்களையும் கடக்க மணிக்கு 55 கிலோ மீட்டர் வேகத்தில் இயக்கப்பட்டு 47 மணி 5 நிமிடங்கள் பயணித்து நாகர்கோவில் சந்திப்பு நிலையத்தை மூன்றாம் நாள் வெள்ளிக்கிழமை இரவு 9.55 மணிக்கு சென்றடைகிறது. இதன் மொத்த பயண தூரம் 2579 கிலோ மீட்டர் ஆகும். அதிகபட்சமாக சந்திரகாசி நிலையம் முதல் கூடூர் நிலையம் வரை மணிக்கு 110 கிலோமீட்டர் வரை இந்தத் தொடருந்து இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்னிந்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
# கோடீஸ்வரி

**கோடீஸ்வரி** என்பது 23 திசம்பர் 2019 முதல் திங்கள் முதல் வெள்ளி வரை இரவு 8 மணிக்கு கலர்ஸ் தமிழ் தொலைக்காட்சியில் ஒளிபரப்பான தமிழ் தொலைக்காட்சி விளையாட்டு நிகழ்ச்சி ஆகும். *ஊ வாண்ட்சு டு பி எ மில்லியனர்?* என்ற பிரித்தானிய நிகழ்ச்சியை அடிப்படையாகக் கொண்ட நீங்களும் வெல்லலாம் ஒரு கோடி என்ற விஜய் தொலைக்காட்சியில் ஒளிபரப்பான நிகழ்ச்சியின் மறு வடிவமாகும்.  
இந்த நிகழ்ச்சியின் நிகழ்ச்சியின் சிறப்பு *ஊ வாண்ட்சு டு பி எ மில்லியனர்?* வரலாற்றில் முதல் முறையாகப் பெண்கள் மட்டுமே பங்கேற்கவுள்ள பிரத்யேக விளையாட்டு நிகழ்ச்சி ஆகும். இந்த நிகழ்ச்சியை பிரபல தமிழ் நடிகை ராதிகா சரத்குமார் என்பவர் தொகுத்து வழங்கியுள்ளார். இந்த நிகழ்ச்சியின் முதல் பருவம் பெப்ரவரி 14, 2020 ஆம் ஆண்டு அன்று 40 அத்தியாயங்களுடன் நிறைவு பெற்றது.
# கோடீஸ்வரி

## சாதனை

முதல் தமிழ்நாட்டின் 1 கோடி ரூபா வென்ற போட்டியாளர் கௌசல்யா என்ற வாய் மற்றும் காது கேட்க முடியாத ஒரு மாற்றுத்திறனாளி பெண் ஆகும்.
# கோடீஸ்வரி

## தேர்வு

அக்டோபர் 28 தேதி முதல் தினமும் 8 மணிக்குத் தினம் ஒரு கேள்வி கேட்கப்படும். 8 கேள்விகளில் எதாவது ஒரு கேள்விக்குப் பதில் சொல்பவர்கள் இந்த நிகழ்ச்சியில் கலந்து கொள்ள முடியும்.
# கோடீஸ்வரி

## விதி முறைத்தாள்

இந்த விளையாட்டில் மொத்தம் 15 கேள்விகள் கேட்கப்படும். கேட்கப்படும் கேள்விகளுக்கேட்ப ₹1000 ரூபா முதல் ₹1 கோடி ரூபா வரை வெல்வதற்கான வாய்ப்பு உண்டு.
;4 உதவும் விதிகள்
- 50-50
- பார்வையாளர்களின் கருத்து கணிப்பு
- நிபுணரிடம் கேள்வி (தொலைபேசி அழைப்பு)
- வேறு கேள்வி
# கோடீஸ்வரி

## வாழ்த்து

கோடீஸ்வரி நிகழ்ச்சியை பாராட்டி பாலிவுட் நடிகர் மற்றும் கோன் பனேங்கா கரோர்பதி நிகழ்ச்சியின் தொகுப்பாளரான அமிதாப் பச்சன் என்பவர் நிகழ்ச்சியை வாழ்த்தி ஒரு காணொளி ஒன்றை வெளியிட்டுள்ளார்.
# கோடீஸ்வரி

## தொடர்புடைய நிகழ்ச்சிகள்

- கோடிஸ்வரன்
- இந்த நிகழ்ச்சியை தமிழில் முதல் முறையாக நடிகை ராதிகா சரத்குமார் என்பவர் தயாரித்தார். தமிழ் திரைப்பட நடிகர் சரத்குமார் என்பவர் தொகுத்து வழங்கினார். இது சன் தொலைக்காட்சியில் 2000ஆம் ஆண்டு காலப் பகுதியில் ஒளிபரப்பானது.
- உங்களில் யார் மகா இலட்சாதிபதி
- இந்த நிகழ்ச்சி மே 2011ஆம் ஆண்டு இலங்கை தமிழ் தொலைக்காட்ச்சியான சக்தி தொலைக்காட்சியில் ஒளிபரப்பானது. முதல் பருவத்தை அபர்ணா சுதன் என்பவர் வழங்கினார். இரண்டாவது பருவமானது மே 12, 2012ஆம் ஆண்டு ஒளிபரப்பானது. இந்த நிகழ்ச்சியை பாலேந்திரன் காண்டீபன் தொகுத்து நடத்தினார்.
- நீங்களும் வெல்லலாம் ஒரு கோடி
- இந்த நிகழ்ச்சியின் முதல் பகுதியை நடிகர் சூர்யா, இரண்டாவது பகுதியை நடிகர் பிரகாஷ் ராஜ் மற்றும் மூன்றாவது பகுதியை நடிகர் அரவிந்த்சாமி தொகுத்து வழங்கியுள்ளார்கள். இந்த நிகழ்ச்சி பெப்ரவரி 7, 2012 முதல் 19 நவம்பர் 2016 வரை மூன்று பருவங்ககளாக விஜய் தொலைக்காட்சியில் ஒளிபரப்பாகி உள்ளது.
# பாலியத்து அச்சன்கள்

**பாலியத்து அச்சன்** (ஆங்கிலம்: Paliath Achan) என்பது இந்திய மாநிலமான கேரளாவைச் சேர்ந்த மேனன் நாயர்களின் "பாலியம்" குடும்பத்தின் மிகப் பழமையான ஆண் உறுப்பினருக்கு வழங்கப்பட்ட பெயர் ஆகும். இது பிராந்திய வரலாற்றில் முக்கியமாக உருவானது.
# பாலியத்து அச்சன்கள்

## கண்ணோட்டம்

பாலியத்து அச்சன்கள் 1632 முதல் 1809 வரை கொச்சின் இராச்சியத்தின் (கேரளா) அரசன்னுக்கு பரம்பரை அமைச்சர்களாக இருந்தனர். அந்த காலகட்டத்தில் மத்திய கொச்சின் பகுதியில் அதிகாரத்திலும் செல்வத்திலும் அரசனுக்கு அடுத்தபடியாக இருந்தார்கள்.  
அவர்களின் உயர்வு மிகவும் முக்கியத்துவம் வாய்ந்தது. கொச்சினில் "கொச்சியில் பாதி பாலியம்" என்ற கூற்று உண்டு. அதாவது கொச்சியில் பாதி பாலியம் குடும்பத்தைச் சேர்ந்தது. பாலியத்து அச்சன்களும் கணிசமான நில உரிமையாளராக இருந்துள்ளனர். மாநிலத்தின் மிகப்பெரிய அளவில் இருந்துள்ளனர். போர்த்துகீசியர்களின் வருகையை ஒட்டி கேரள வரலாற்றில் பாலியத்து அச்சன்கள் முக்கிய வீரர்களாக மாறியதாக வரலாற்று பதிவுகள் காட்டுகின்றன. பாலியத்து அச்சன்களின் சேவைகளை அங்கீகரிக்கும் விதமாக, கொச்சி அரசன் இவர்களுக்கு வைப்பீன் தீவை வழங்கினார். அந்தக் காலத்தில், *வில்லர்வட்டம்* நிலமும் இவர்களிடம் வந்தது. 1681 ஆம் ஆண்டில், கொச்சி மன்னன் இவர்களுக்கு *சர்வாதையக்சன்* என்ற பட்டத்தை வழங்கினார். (அதாவது "அனைத்து விவகாரங்களுக்கும் உச்ச தலைவர்" எனப் பொருள்). 1731 இல், பாலியத்து கோமி அச்சன் என்பவர் கொச்சி மன்னனின் பிரதமர் பதவிக்கு நியமிக்கப்பட்டார். 1775 ஆம் ஆண்டில், பாலியத்து அச்சனின் நிலை டச்சுக்காரர்களால் பின்வருமாறு பதிவு செய்யப்பட்டது:  
இவர்கள் பிரித்தன் போன்ற காலனித்துவ ஆட்சியாளர்களுக்கு எதிரான பல போர்களில் ஈடுபட்டுள்ளனர். மேலும் சமூகத்தில் நலிந்தவர்களின் நலனுக்காக ஏராளமான கிளர்ச்சிகளை நடத்தியுள்ளனர்.  
இவர்களின் குடும்ப அரண்மனை வீடு (தரவாடு) எர்ணாகுளம் மாவட்டத்தில் உள்ள சேந்தமங்கலம் கிராமத்தில் அமைந்துள்ளது. நில சீர்திருத்தச் சட்டம் நிறைவேற்றப்பட்ட பின்னர், குடும்பம் தனக்கு சொந்தமான நிறைய நிலங்களை இழந்தது. ஒரு நபர் அல்லது குடும்பம் எவ்வளவு நிலத்தை வைத்திருக்க முடியும் என்பதற்கு இந்தச் சட்டம் உச்சவரம்பு அமைத்தது. இதன் விளைவாக, குடும்ப செல்வமும் சொத்துக்களும் 1952இல் பிரிக்கப்பட்டன. பகிர்வு நேரத்தில் குடும்பம் 213 உறுப்பினர்களைக் கொண்டிருந்தது. பத்திரம் 1956இல் பதிவு செய்யப்பட்டது. மிகப்பெரிய கூட்டு-இந்து குடும்பமாக இருப்பதோடு மட்டுமல்லாமல், திருவிதாங்கூர்-கொச்சி / கேரளாவின் மிகப்பெரிய பகிர்வு பத்திரமாக இந்த பத்திரம் இருந்தது.  
1999 நிலவரப்படி, 443 உறுப்பினர்கள் இருந்தனர். குடும்பம் மருமக்கதாயம் அல்லது தாய்வழி உறவு முறையைப் பின்பற்றுகிறது. குடும்பத்தின் பெண் உறுப்பினர்கள் முதன்மையாக நம்பூதிரி பிராமணர்கள், கொச்சின் அரச குடும்ப உறுப்பினர்கள், முந்தைய திருவிதாங்கூர், மலபார் பகுதிகளைச் சேர்ந்த பிற அரச குடும்பங்களின் உறுப்பினர்கள் ஆவர். இவர்கள் பிற முக்கிய நாயர் குடும்ப உறுப்பினர்களுடன் திருமணம் செய்து கொண்டனர்.  
பாலக்காடு அரச குடும்பத் தலைவரும் அச்சன் என்ற தலைப்பால் அறியப்படுகிறார்.
# பாலியத்து அச்சன்கள்

## தோற்றுவாய்கள்

பாலியம் குடும்பத்தின் தோற்றம் தெளிவாக அறியப்படவில்லை. ஒரு பார்வை என்னவென்றால், பாலியம் குடும்பம் சேந்தமங்கலத்தில் உள்ள *வில்லர்வட்டம்* அரச குடும்பத்திலிருந்து வந்தது. இந்த குடும்பம் அதன் வம்சாவளியான இளங்குஞ்ஞப்புழா நகரத்தைச் சேர்ந்த குஞ்ஞிகாவு, கொச்சுக்குட்டி, என்ற இரண்டு சகோதரிகள் வில்லர்வட்டத்தில் திருமணம் செய்து கொண்டனர். பாளையம் குடும்பத்தின் அனைத்து உறுப்பினர்களும் இரண்டு பரம்பரைகளில் ஒன்றாவர். மற்ற பார்வை என்னவென்றால், பாளையம் குடும்பம் கொச்சின் அரச குடும்பத்துடன் அல்லது பெரும்படப்பு சுவரூபத்துடன் இணைக்கப்பட்டுள்ளது. கடைசி சேரமான் பெருமாள் புறப்பட்டபோது, மகோதயபுரத்தின் சேர இராச்சியத்தின்) ஒரு பகுதியுடன் சௌகாட் அருகே வன்னேரிக்கு புறப்பட்டது என்று கருதப்படுகிறது. சக்திவாய்ந்த நிலப்பிரபுத்துவ தலைவரான பாலியத்து அச்சன்களும் இந்த பிரிவில் இருந்து வெளியேறினர் என்று கருதப்படுகிறது. சமீப காலம் வரை, அங்கு ஒரு "பாலியம் பறம்பு" (பாலியம் மைதானம்) காணப்படுகிறது. கோழிக்கோடு நாட்டின் படையெடுப்பு காரணமாக பாலியத்து அச்சன்கள் பெரும்படப்பு சுவரூபத்துடன் திருவஞ்சிக்குளம் அச்சன்களும் அவர்களுடன் நகர்ந்திருக்கலாம்.
# பாலியத்து அச்சன்கள்

## தறவாடு அரண்மனை

முக்கிய குடும்பமான தறவாடு ( நாலுகெட்டு வீடு ) சுமார் 450 ஆண்டுகள் பழமையானது. "கோவிலகம்" (அரண்மனை) பண்டைய ஆவணங்கள், மத சடங்குகள், வாள், துப்பாக்கிகள், வெளிநாட்டு பிரமுகர்களால் கொண்டுவரப்பட்ட பரிசுகள் உள்ளிட்ட ஏராளமான கலைப்பொருட்கள் போன்றவற்றைக் கொண்டுள்ளன. பாலியத்து அச்சனின் "கோவிலகம்" (இது டச்சுக்காரர்களால் கட்டப்பட்டது, டச்சு அரண்மனை என்றும் அழைக்கப்படுகிறது) போன்ற பல கட்டிடங்கள் தர்வாட்டுக்கு அருகில் உள்ளன. இப்பகுதியில் உள்ள கட்டிடங்களில் 60 முதல் 300 ஆண்டுகள் வரையிலான பதிவுகள் எங்கும் காணப்படுகின்றன. இன்று மிகச் சில பாலியத்து குடும்ப உறுப்பினர்கள் திரிசூரில் உள்ளனர்.
# பாலியத்து அச்சன்கள்

## பி. செயச்சந்திரன்

பிரபல பின்னணிப் பாடகர் பி. ஜெயச்சந்திரன் ("மெல்லிசை தம்புரான்") இந்த குடும்பத்தைச் சேர்ந்தவர்.
# பியூஃபர்ட் கடல்

**பீஃபோர்ட் கடல்** (*Beaufort Sea*, பிரெஞ்சு மொழி : Mer de Beaufort ) என்பது ஆர்க்டிக் பெருங்கடலின் ஒரு கரை ஓரக்கடல் ஆகும். இது கனடாவின், வடமேற்கு நிலப்பகுதிகள், யூக்கான் மற்றும் அலாஸ்காவின் வடக்கே கனடாவின் ஆர்க்டிக் தீவுகளுக்கு மேற்கே அமைந்துள்ளது. இந்த கடலுக்கு நீராய்வியலாளரான சர் பிரான்சிஸ் பியூஃபோர்ட்டின் பெயரிடப்பட்டது. கனடாவின் மிக நீளமான ஆறான மெக்கன்சி ஆறானது, துக்டோயாக்டுக்கு மேற்கே கனேடியப் பகுதிக்குள் பியூஃபோர்ட் கடலில் சென்றடைகிறது. இந்த பகுதியானது கனடிய கடல் கரையில் உள்ள சில நிரந்தர குடியிருப்புகளில் ஒன்றாகும்.  
இந்த கடலானது கடுமையான காலநிலையால் வகைப்படுத்தப்படும் கடலாகும். இது ஆண்டின் பெரும்பகுதிகளில் உறைந்து கிடக்கக்கூடியது. வரலாற்று ரீதியாக, ஆகஸ்ட்-செப்டம்பர் மாதங்களில், வரை ஒரு குறுகிய பாதை மட்டுமே அதன் கரையோரப் பகுதியியில் திறக்கப்படும் நிலை இருந்தது, ஆனால் சமீபத்தில் ஆர்க்டிக்கில் காலநிலை மாற்றம் காரணமாக கோடையின் பிற்பகுதியில் பனி இல்லாத பகுதி பெரிதும் விரிவடைந்துள்ளது. சுமார் 30,000 ஆண்டுகளுக்கு முன்பு கடலோர மக்கள் தொகை இருந்ததாகக் கூறப்படும் கூற்றுக்கள் பெரும்பாலும் மதிப்பிழந்தன (கீழே காண்க); தற்போதைய மக்கள் அடர்த்தி மிகக் குறைவு. இக்கடல் பகுதியியல் உள்ள அமுலிகக் புலம் போன்ற பகுதியில் கீழே பெட்ரோலியம் மற்றும் இயற்கை எரிவளி ஆகியவற்றின் குறிப்பிடத்தக்க வளங்கள் உள்ளன. அவை 1950 களுக்கும் 1980 களுக்கும் இடையிலான காலகட்டத்தில் கண்டுபிடிக்கப்பட்டன, அவற்றின் ஆய்வு 1980 களில் இருந்து இப்பகுதியில் முக்கிய மனித நடவடிக்கையாக மாறியது. மீன்வளத்தில் திமிங்கலம் மற்றும் நீர் நாய் வேட்டை ஆகிய பாரம்பரிய தொழில்கள் உள்நாட்டில் மட்டுமே நடைமுறையில் உள்ளன, மேலும் அவை வணிக முக்கியத்துவம் வாய்ந்தவை இல்லை. இதன் விளைவாக, வெள்ளைத் திமிங்கலங்களின் மிகப்பெரிய குடியிருப்புகளில் ஒன்றாக இந்தக் கடல் உள்ளது. மேலும் இக்கடல் பகுதியில் அதிகப்படியான மீன் பிடிப்பதற்கான அறிகுறியும் இல்லை. அதன் நீர் பகுதியில் அதிக மீன் அளவில் மீன் பிடிப்பதைத் தடுக்கும் விதமாக, 20009 ஆகத்தில் முன்னெச்சரிக்கை வணிக மீன்வள மேலாண்மை திட்டத்தை அமெரிக்கா ஏற்றுக்கொண்டது. ஏப்ரல் 2011 இல், கனேடிய அரசாங்கம் ஒரு பெரிய கடல் மேலாண்மை திட்டத்தை உருவாக்குவதற்கான முதல் படியாக இன்வுவலூட் உடன் புரிந்துணர்வு ஒப்பந்தத்தில் கையெழுத்திட்டது. கனேடிய அரசாங்கம் அக்டோபர் 2014 இல் பியூஃபோர்ட் கடலில் புதிய வணிக மீன் பிடிப்புகள் எதுவும் பரிசீலிக்கப்படாது என்று அறிவித்தது.  
கனேடிய அரசாங்கம் அமுண்ட்சனில் உள்ள பாரி தீபகற்பத்தில் இருந்து பியூஃபோர்ட் கடலின் புதிய தொகுதியை கடல் பாதுகாக்கப்பட்ட பகுதி (எம்.பி.ஏ) ஆக அறிவித்துள்ளது. இதனால் இப்பகுதியில் உள்ள இனங்கள் மற்றும் பழக்கங்கள் போன்றவை பாதுகாக்கப்பட்ட பகுதிக்குள் வந்துள்ளன.
# பியூஃபர்ட் கடல்

## எல்லை தகராறு

கனேடிய மாகாணமான யூகோனுக்கும் அமெரிக்க மாநிலமான அலாஸ்காவிற்கும் இடையில், பியூஃபோர்ட் கடலில் உள்ள சர்வதேச எல்லையில் ஒரு ஆப்பு வடிவ துண்டு சம்பந்தப்பட்ட தீர்க்கப்படாத தகராறு உள்ளது. அலாஸ்கா-யூகோன் நிலப்பரப்பைத் தொடர்ந்து 141 வது மெரிடியன் மேற்கில் 200 என்எம் (370 கிமீ; 230 மைல்) தூரத்திற்கு கடல் எல்லை இருப்பதாக கனடா கூறுகிறது. அமெரிக்காவின் நிலைப்பாடு என்னவென்றால், எல்லைக் கோடு கடற்கரைக்கு செங்குத்தாக தூரத்திற்கு உள்ளது. இந்த வேறுபாடு சுமார் பரப்பளவு கொண்ட ஒரு ஆப்பு வடிவ பரப்பாக உள்ளது.
# இயூனியன் கிருத்துவக் கல்லூரி, ஆலுவா

**இயூனியன் கிறித்துவக் கல்லூரி** (ஆங்கிலம்: Union Christian College) இயு.சி கல்லூரி எனவும் இது அழைக்கப்படும் இக்கல்லூரி இந்தியாவின் கேரளாவில் எர்ணாகுளம் மாவட்டத்திலுள்ள ஆலுவா என்ற நகரத்தில் அமைந்துள்ள கல்வி நிறுவனம் ஆகும்.  
1921 ஆம் ஆண்டில் கிறித்துவ உயர் கல்வியின் மையமாக நிறுவப்பட்ட இயு.சி. கல்லூரி நான்கு முக்கிய கேரள கிறித்துவ பிரிவுகளான தென்னிந்தியத் திருச்சபை, மலங்கரா மார் தோமா சிரிய தேவாலயம், மலங்கரா சேக்கபைட் சிரிய தேவாலயம் ஆகியவற்றுக்கு இடையேயான ஒரு ஒத்துழைப்பு முயற்சியாகும்.  
இந்த கல்லூரி சென்னை பல்கலைக்கழகத்துடன் இணைந்திருந்தது. பின்னர் திருவிதாங்கூர் பல்கலைக்கழகத்துடன் இணைக்கப்பட்டது, இப்போது கோட்டயம் மகாத்மா காந்தி பல்கலைக்கழகத்துடன் இணைக்கப்பட்டுள்ளது.
# இயூனியன் கிருத்துவக் கல்லூரி, ஆலுவா

## நிறுவனர்கள்

- பேராசிரியர் கே.சி.சாக்கோ,
- பேராசிரியர் ஏ.எம்.வர்கி,
- பேராசிரியர் சிபி மேத்யூ,
- பேராசிரியர் வி.எம்.இத்தியேரா.
# இயூனியன் கிருத்துவக் கல்லூரி, ஆலுவா

## மகாத்மா காந்தி பல்கலைக்கழகத்துடன் இணைந்த சிறப்பு தரக் கல்லூரி

ஆலுவா, இயூனியன் கிரித்துவக் கல்லூரி 1921 ஆம் ஆண்டில் தென்னிந்தியாவின் கேரளாவில் உயர்கல்வி மையமாக நிறுவப்பட்டது. இந்த வளாகம் ஆலுவா நகரில் பெரியாற்றங்கரையில் அமைந்துள்ளது.  
கேரளாவில் உயர்கல்வி மையமாக இயூனியன் கிறித்துவக் கல்லூரி உள்ளது. மலங்கரா மார்தோமா சிரிய தேவாலயம், யாக்கோபைட் சிரிய பழமைவாத தேவாலயம், தென்னிந்தியச் திருச்சபை, கல்லூரியின் உள்ளே உள்ள தேவாயத்தின் சக ஊழியம் ஆகியவற்றிலிருந்து பெறப்பட்ட உறுப்பினர்களின் கூட்டமைப்பால் இந்த கல்லூரி நிர்வகிக்கப்படுகிறது.  
இது மேற்கிலிருந்து வந்த அறிஞர்கள், இறையியலாளர்கள், தொண்டு நிறுவனங்கள் ஆகியோருக்கான ஒரு கூட்ட மையமாக மாறியது. இந்த பட்டியலில் கேனான் டபிள்யூ. ஈ.எஸ். ஹாலந்த், ரெவ். எல். டபிள்யூ. கூப்பர், ரெவ். பி. ஜி. குரோவ்லி மற்றும் மால்கம் மக்கரிச் ஆகியோர் அடங்குவர். ஆரம்ப ஆண்டுகளின் ஆசிரிய உறுப்பினர்கள் குழு, கிறித்தவ உறுப்பினர்களையும் கிறித்துவமல்லாத உறுப்பினர்களையும் கொன்டிருந்தது. இந்த மதச்சார்பற்ற கட்டமைப்பை கல்லூரி இன்று வரை பராமரித்து வருகிறது.
# இயூனியன் கிருத்துவக் கல்லூரி, ஆலுவா

## மகாத்மா காந்தி பல்கலைக்கழகத்துடன் இணைந்த சிறப்பு தரக் கல்லூரி

### "ஏ" தர கல்லூரி

இயூனியன் கிறித்துவக் கல்லூரி தேசிய மதிப்பீட்டிலிருந்து ஒரு "ஏ" தரத்தைப் பெற்றது. மூன்றாவது சுழற்சியில் அங்கீகாரம் பெற்ற முதல் கல்லூரி இதுவாகும். (2011–16 காலத்திற்கு). (NAAC) தேசிய மதிப்பீட்டு மற்றும் அங்கீகார குழு 2011 மார்ச் 16, 17 மற்றும் 18 அன்று வளாகத்திற்கு வருகை புரிந்தது.
# இயூனியன் கிருத்துவக் கல்லூரி, ஆலுவா

## மகாத்மா காந்தியின் வருகை

பார்வையாளர்களில் மகாத்மா காந்தி இக்கல்லூரிக்கு வந்து ஒரு மாமரத்தை நட்டுச் சென்றுள்ளார். இதன் பார்வையாளர்களின் புத்தகத்தில் **அவர் சிறந்த சூழ்நிலையால் மகிழ்ச்சியடைந்ததாக** எழுதியுள்ளார். தற்போது நிர்வாகக் கட்டிடத்திற்கு முன்னால் மாமரம் இப்போது செழித்து வருகின்றன
# இயூனியன் கிருத்துவக் கல்லூரி, ஆலுவா

## குறிக்கோளும் முத்திரையும்

### முத்திரை

தற்போதைய முத்திரை 1939 இல் ஏற்றுக்கொள்ளப்பட்டது. குறியீட்டுவாதம் அறிவையும் உண்மையையும் தேடுபவர்களை அழைக்கிறது. "புத்தகத்தைப் படித்து அறுவடை செய்யுங்கள்" என்ற பொருளில் அமைக்கப்பட்டுள்ளது.
# இயூனியன் கிருத்துவக் கல்லூரி, ஆலுவா

## குறிக்கோளும் முத்திரையும்

### பொன்மொழி

கல்லூரி குறிக்கோள் ***சத்தியம் உங்களை விடுவிக்கும்.*** இந்த குறிக்கோள் யூதர்களுக்கு இயேசு அளித்த அறிக்கையிலிருந்து எடுக்கப்பட்டுள்ளது: "நீங்கள் உண்மையையும் உண்மையையும் அறிந்து கொள்வீர்கள் : உங்களை விடுவிப்பேன் ".
# இயூனியன் கிருத்துவக் கல்லூரி, ஆலுவா

## கச்சேரி மாளிகை

கச்சேரி மாளிகை வளாகத்தில் மூன்று மாடி கட்டிடங்கள் உள்ளன. இந்த கட்டிடம் 19 ஆம் நூற்றாண்டில் திருவிதாங்கூர் மாநிலத்தின் ஜில்லா நீதிமன்றத்தை வைத்திருந்தது. கச்சேரி மாளிகையின் கட்டிடக்கலை டச்சு, பிரித்தன், இந்திய பாணிகளின் கலவையாகும். இது திருவிதாங்கூரில் உள்ள ஒரு பொதுவான நிர்வாக கட்டிடம் ஆகும்.  
இந்த கச்சேரி (என்பது மன்றம்) கி.பி 1811 இல் மகாராணி கவுரி லட்சுமி பாய் ஆட்சியின் போது ஏற்படுத்தப்பட்ட ஐந்து கச்சேரிகளில் ஒன்றாகும்.
# இயூனியன் கிருத்துவக் கல்லூரி, ஆலுவா

## குறிப்பிடத்தக்க முன்னாள் மாணவர்கள்

- பிலிபோஸ் மார் கிறிஸ்டோஸ்டம் வலியா பெருநகர
- திருவாங்கூர் கடைசி பிரதமரும் திருவிதாங்கூர்-கொச்சின் முதல் முதல்வருமான பரவூர் டி.கே.நாராயண பிள்ளை
- கம்யூனிஸ்ட் அரசியல்வாதியும் கேரள முன்னாள் முதல்வருமான பி.கே.வசுதேவன் நாயர்
- என்.எப் வர்கீசு, மலையாள நடிகர்
- ராஜன் குருக்கள், வரலாற்றாசிரியர்
- சதார், இந்திய திரைப்பட நடிகர்
- திலீப், நடிகர்
- லிஜோ ஜோஸ் பெல்லிசெரி, இயக்குநர்
- பாபுராஜ் (நடிகர்)
- வினீத் மோகன், நடிகர்
- விளம்பரம் செய்பவர். ஏ.ஜெயசங்கர்
- மலையாத்தூர் ராமகிருஷ்ணன்
# அனுவ்ரத் குளிரூட்டப்பட்ட அதிவிரைவு தொடருந்து

தமிழ்நாட்டின் மதுரை சந்திப்பு முதல் ராஜஸ்தான் மாநிலத்தின் பிகானீர் சந்திப்பு வரை தென்னிந்திய ரயில்வே துறையினரால் இயக்கப்படும் முற்றிலும் குளிர்சாதன வசதி கொண்ட தொடருந்து **அனவ்ரத் குளிர்சாதன அதிவிரைவு தொடருந்து** ஆகும். இந்த தொடருந்து 22631, 22632 ஆகிய எண்களில் இயக்கப்பட்டு வருகிறது.
மதுரை சந்திப்பு முதல் பிகானீர் சந்திப்பு வரை இயக்கப்படும் தொடருந்து 22631 என்ற எண்ணிலும் பிகானீர் சந்திப்பு முதல் மதுரை சந்திப்பு வரை இயக்கப்படும் தொடருந்து 22632 என்ற எண்ணிலும் இயங்கி வருகின்றன. இந்த தொடருந்து தமிழ்நாடு , ஆந்திர பிரதேசம், தெலுங்கானா, மகாராஷ்டிரா, மத்திய பிரதேசம், ராஜஸ்தான் போன்ற மாநிலங்களின் வழியாக பயணிக்கிறது.  
2014 ஆம் ஆண்டு மார்ச் மாதம் 27ஆம் தேதி  
முதல் இயக்கப்பட்டு வரும் இந்த தொடருந்து ஆரம்பத்தில் புரட்சித்தலைவர் டாக்டர் எம்ஜிஆர் சென்ட்ரல் தொடருந்து நிலையம், சென்னை முதல் பிகானீர் சந்திப்பு தொடருந்து நிலையம் வரை இயங்கி வந்தது.
2019ஆம் ஆண்டு மார்ச் ஆறாம் தேதி முதல் இந்த தொடர்ந்து மதுரை சந்திப்பு நிலையம் வரை நீட்டிக்கப்பட்டு மதுரை சந்திப்பு முதல் பிகானீர் சந்திப்பு வரை இயங்கி வருகிறது
# அனுவ்ரத் குளிரூட்டப்பட்ட அதிவிரைவு தொடருந்து

## பயணப் பெட்டிகளின் வடிவமைப்பு

முதலாம் வகுப்பு குளிர்சாதன பெட்டி ஒன்று, இரண்டாம் வகுப்பு ஈரடுக்கு குளிர்சாதன பெட்டிகள் நான்கு, இரண்டாம் வகுப்பு மூன்றடுக்கு குளிர்சாதன பெட்டிகள் பன்னிரெண்டு, இழுவை இயந்திரப் பெட்டிகள் இரண்டு, சமையலறை பெட்டி ஒன்று என மொத்தம் இருபத்து இரண்டு பெட்டிகள் இந்த **அனுவ்ரத் குளிரூட்டப்பட்ட அதிவிரைவு தொடருந்தி**ல் இணைக்கப்பட்டு இயக்கப்பட்டு வருகிறது  
பயணிகளின் எண்ணிக்கை, திருவிழா காலம், நிர்வாக காரணங்களால் ரயில்வே துறையினரால் பயணப் பெட்டிகள் மாற்றப்படலாம்.
# அனுவ்ரத் குளிரூட்டப்பட்ட அதிவிரைவு தொடருந்து

## வழித்தடமும் நிறுத்தங்களும்

அனுவ்ரத் குளிரூட்டப்பட்ட அதிவிரைவு தொடருந்து வாரத்திற்கு ஒரு முறை மதுரை சந்திப்பு நிலையத்திலிருந்து புறப்பட்டு திருச்சிராப்பள்ளி சந்திப்பு, விழுப்புரம் சந்திப்பு, சென்னை எக்மோர் சந்திப்பு, கூடூர் சந்திப்பு, நெல்லூர் சந்திப்பு, விஜயவாடா சந்திப்பு, வாரங்கல் சந்திப்பு , ராமகுண்டம் சந்திப்பு, பல்கர்ஷா சந்திப்பு, நாக்பூர், இட்டர்சி சந்திப்பு, போபால் சந்திப்பு, உஜ்ஜைன் சந்திப்பு, நாக்டா சந்திப்பு, கோடா சந்திப்பு, சவாய் மதோபோர் சந்திப்பு, ஜெய்ப்பூர் சந்திப்பு நிலையங்களின் வழியாக இயக்கப்பட்டு பிகானீர் சந்திப்பு நிலையத்தை வந்தடைகிறது.  
நாக்டா சந்திப்பு, சவாய் மதோபோர் சந்திப்பு என இரு இடங்களில் இந்த தொடருந்து தனது பயணத் திசையை மாற்றுகிறது.
# அனுவ்ரத் குளிரூட்டப்பட்ட அதிவிரைவு தொடருந்து

## இழுவை இயந்திரம்

மதுரை சந்திப்பு முதல் பிகானீர் சந்திப்பு வரை இருப்புப்பாதை முழுவதுமாக இன்னமும் மின்சார மயமாக்கப்படவில்லை எனவே மதுரை சந்திப்பு முதல் சவாய் மதோபோர் சந்திப்பு வரை அரக்கோணம் சந்திப்பு அல்லது இட்டர்சி சந்திப்பு நிலையங்களால் பராமரிக்கப்படும் WAP 4 என்ற மின்சார இழுவை இயந்திரம் மூலமோ அல்லது அரக்கோணம் சந்திப்பு அல்லது விசாகப்பட்டினம் சந்திப்பு நிலையங்களால் பராமரிக்கப்படும் WAM 4
என்ற மின்சார இழுவை இயந்திரத்தின் மூலமோ இயக்கப்படுகிறது.
அங்கிருந்து அபு சாலை நிலையம் மூலம் பராமரிக்கப்படும் WDM 2 அல்லது WDM 3A போன்ற டீசல் இழுவை இயந்திரத்தின் மூலமாகவோ அல்லது பகத் கி கோத்தி நிலையத்தின் மூலம் பராமரிக்கப்படும் WDP 4 என்ற டீசல் இயந்திரத்தின் மூலமாகவோ இழுக்கப்பட்டு இறுதி நிலையத்தை அடைகிறது.
# அனுவ்ரத் குளிரூட்டப்பட்ட அதிவிரைவு தொடருந்து

## வண்டி எண் 22631

**அனுவ்ரத் குளிரூட்டப்பட்ட அதிவிரைவு தொடருந்து** வண்டியானது மதுரை சந்திப்பு தொடருந்து நிலையம் இருந்து ஒவ்வொரு வாரமும் வியாழக்கிழமை காலை 11.55 மணிக்கு புறப்பட்டு திருச்சிராப்பள்ளி சந்திப்பு, விழுப்புரம் சந்திப்பு, சென்னை எக்மோர் சந்திப்பு, கூடூர் சந்திப்பு, நெல்லூர் சந்திப்பு, விஜயவாடா சந்திப்பு, வாரங்கல் சந்திப்பு , ராமகுண்டம் சந்திப்பு, பல்கர் ஷா சந்திப்பு, நாக்பூர், இட்டர்சி சந்திப்பு, போபால் சந்திப்பு, உஜ்ஜைன் சந்திப்பு, நாக்டா சந்திப்பு, கோடா சந்திப்பு, சவாய் மதோபோர் சந்திப்பு, ஜெய்ப்பூர் சந்திப்பு வழியாக இயக்கப்பட்டு 40 நிறுத்தங்களையும் 465 நிலையங்களையும் கடக்க சராசரியாக மணிக்கு 57 கிலோ மீட்டர் வேகத்தில் இயக்கப்பட்டு 53 மணி 50 நிமிடங்கள் பயணித்து பிகானீர் தொடருந்து நிலையத்தை இரண்டாம் நாள் (சனிக்கிழமை) மாலை 05.45 மணிக்கு சென்றடைகிறது. இதன் மொத்த பயண தூரம் 3060 கிலோ மீட்டர் ஆகும். இந்த தொடருந்து தனது பயணத்தில் கொன்டபள்ளி மற்றும் மணிகார்க் நிலையங்களுக்கு இடையிலான வழித்தடத்தில் அதிகபட்சமாக மணிக்கு 120 கிலோ மீட்டர் வேகத்தில் இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி இந்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
# அனுவ்ரத் குளிரூட்டப்பட்ட அதிவிரைவு தொடருந்து

## வண்டி எண் 22632

மறுமார்க்கமாக 22632 என்ற எண்ணைக் கொண்ட இந்த தொடருந்து வண்டியானது பிகானீர் தொடருந்து நிலையத்திலிருந்து ஒவ்வொரு வாரமும் ஞாயிற்றுக்கிழமை மாலை 03.00 மணிக்கு இயக்கப்பட்டு 40 நிறுத்தங்களையும் 465 நிலையங்களையும் கடக்க சராசரியாக மணிக்கு 59 கிலோ மீட்டர் வேகத்தில் இயக்கப்பட்டு 51 மணி 40 நிமிடங்கள் பயணித்து மதுரை சந்திப்பு நிலையத்தை மூன்றாம் நாள் (செவ்வாய்க்கிழமை) மாலை 06.40 மணிக்கு சென்றடைகிறது. இதன் மொத்த பயண தூரம் 3060 கிலோ மீட்டர் ஆகும். அதிகபட்சமாக கொன்டபள்ளி, மணிகார்க் நிலையம் வரை மணிக்கு 120 கிலோமீட்டர் வரை இந்தத் தொடருந்து இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்னிந்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.  
இந்த தொடருந்தின் வேகம் மணிக்கு 55 கிலோ மீட்டர்களுக்கு மேல் இருப்பதால் இந்திய ரயில்வே சட்டத்தின்படி அதிவிரைவுக்கான கூடுதல் கட்டணம் பயண கட்டணத்துடன் சேர்க்கப்பட்டுள்ளது.
# மார்க்கபந்தீஸ்வரர் கோயில், சிறுபுலியூர்

**மார்க்கபந்தீஸ்வரர் கோயில்** என்பது தமிழ்நாட்டில் திருவாரூர் மாவட்டத்தின் மயிலாடுதுறை அருகே, சிறுபுலியூர் என்னும் இடத்தில் உள்ள சிவன் கோயிலாகும்.
# மார்க்கபந்தீஸ்வரர் கோயில், சிறுபுலியூர்

## அமைவிடம்

மயிலாடுதுறை, கொல்லுமாங்குடி வழியாக இத்தலத்தை அடையலாம். மயிலாடுதுறையிலிருந்து சுமார் 20 கி.மீ. தொலைவில் உள்ளது. இந்தக் கோயில், சிறுபுலியூர் என்னும் ஊருக்கு அருகே அமைந்துள்ள சிற்றூரில் நாடா குடி என்று அழைக்கப்படுகின்ற இடத்தில் அமைந்துள்ள கோயிலாகும். எருக்கத்தம்புலியூரில் இருந்து சிதம்பரம், மாயவரம், கொல்லுமாங்குடி வழியாக 85 கி.மீ. தூரம் உள்ளது. சிதம்பரம் நடராசர் அருளியபடி வியாக்கிரபாதர், திருச்சிறுபுலியூர் ஸ்தலசயனப்பெருமாளை வணங்கி மோட்சம் பெற்றதால் இத்தலத்திற்கு திருச்சிறுபுலியூர் எனப் பெயராயிற்று என்பர்.
# மார்க்கபந்தீஸ்வரர் கோயில், சிறுபுலியூர்

## நவ புலியூர்க் கோயில்கள் கதை

ஆதிசேடனும் வியாக்ரபாத முனிவர் எனப்படுகின்ற புலிக்கால் முனிவரும் சிவபெருமானின் கூத்தினைக் காண மிக ஆவல் கொண்டிருந்தனர். அவர்கள் இருவரையும் தைப்பூச நாளன்று வந்து தரிசிக்கும்படியாக சிவபெருமான் கூறினார். மேலும் அவர் அவர்கள் முன்பாக நடன தரிசனமும் தந்து அவர்களுக்கு அருளினார். அப்போது வியாக்ரபாதரும், பதஞ்சலி முனிவரும் மோட்சத்தை வேண்டி சிவனைத் தொழுது நின்றார்கள். அப்போது சிவபெருமான் ஒன்பது புலியூரைத் தரிசித்து, கடைசியாக திருவரங்கத்தில் அவர்களின் புனிதமான கோயில் யாத்திரையை நிறைவு செய்துகொள்ளுமாறுக் கூறினார். திருவரங்கத்தில் கோயில் கொண்டுள்ள பெருமாளும், சிதம்பரத்தில் உள்ள நடராஜரும் ஒரே பரம்பொருளின் இரு வடிவங்கள் என்பதை உணர்த்திய யாத்திரை என்று இதனைக் கூறுவர். இவர்கள் வழிபட்ட கோயில்கள் பின்வருமாறு அமையும்.  
- பெரும்பற்றப்புலியூர்-(சிதம்பரம்)
- திருப்பாதிரிப்புலியூர்
- எருக்கத்தம்புலியூர்
- ஓமாம்புலியூர்
- சிறுபுலியூர்
- அத்திப்புலியூர்
- தப்பளாம்புலியூர்
- பெரும்புலியூர்
- கானாட்டமுள்ளூர்
# மார்க்கபந்தீஸ்வரர் கோயில், சிறுபுலியூர்

## நவபுலியூர் யாத்திரை

புலிக்கால் முனிவரும், பதஞ்சலி முனிவரும் நவபுலியூர் யாத்திரையை மேற்கொண்டு அது தொடர்பான கோயில்களுக்கு இணைந்தே சென்று வந்தார்கள். மிகவும் வயதாகிய நிலையில் அவர்கள் சிறுபுலியூரை அடையும் போது இருட்டிவிட ஆரம்பித்தது. அப்போது அவர்கள் இந்த இடத்தில் இருந்தபடியே அரங்கனை நினைத்து இயலாமையால் மோட்ச மந்திரத்தை உச்சசரிக்க ஆரம்பித்து விடுகிறார்கள். சிதம்பரத்தில் இருந்து எம்பெருமான் வழித்துணைநாதராக எழுந்தருளி அவர்கள் இருவருக்கும், திருவரங்கத்தை அடைவதற்கு இன்னும் தூரம் உள்ளது என்று உணர்த்துகிறார்.
# மார்க்கபந்தீஸ்வரர் கோயில், சிறுபுலியூர்

## இறைவன், இறைவி

இங்கு கோயில் கொண்டுள்ள இறைவன் வழித்துணை நாதர் என்றும் மார்க்கபந்தீஸ்வரர் என்றும் அழைக்கப்படுகிறார்.
# மார்க்கபந்தீஸ்வரர் கோயில், சிறுபுலியூர்

## வைணவத் தொடர்பு

அதே சமயம் திருவரங்கத்தில் இருந்து அரங்கனும் பாலரங்கனாக இங்கு எழுந்தருளிய பெருமை உண்டு. அந்த வகையில் இவ்விரு முனிவர்களுக்கும் அரங்கனும் இவர்களுக்கு தரிசனம் தந்ததால் சிறுபுலியூர் என்ற இந்தத் தலமானது 108 திவ்ய தேசத்திலும் ஒன்றான திருச்சிறுபுலியூர் தலசயனப்பெருமாள் கோயில் என்ற கோயிலுடன் இணைந்து பேசப்படுகின்ற சிறப்பினையும் பெற்றது. சிறுபுலியூர் தலசயனப் பெருமாள் கோயிலின் ராஜ கோபுரத்தை அடுத்து கொடி மரம், பலி பீடம், கருடாழ்வார் சன்னதி ஆகியவை உள்ளன. அடுத்து உட்கோபுரமான சிறிய கோபுரம் உள்ளது. மூலவர் கருவறை கோஷ்டத்தில் விநாயகர், பெருமாள், விஷ்ணு துர்க்கை ஆகியோர் உள்ளனர். விஷ்வக்சேனர் உள் திருச்சுற்றில் உள்ளார். மூலவர் சன்னதி முன் வலது புறம் பள்ளியறை உள்ளது. வெளித்திருச்சுற்றில் ஆண்டாள் சன்னதி, பால அனுமார் சன்னதி, திருமாமகள் தாயார் சன்னதி, ஆழ்வார் சன்னதி, யாகசாலை, திருமடைப்பள்ளி, திருவாய்மொழி மண்டபம் ஆகியவை உள்ளன. பெருமானை பூஜித்து வைகுந்தம் அடைந்த வியக்ரபாதரை, பெருமாளின் திருவடிகளுக்கு அருகிலேயே பிரதிட்டை செய்துள்ளனர் என்பது இந்த வைணவத்தலத்தின் சிறப்பாகும்.
# மார்க்கபந்தீஸ்வரர் கோயில், சிறுபுலியூர்

## பரிகாலத் தலம்

இத்தலமானது புதன் பரிகாரத் தலமாகக் கருதப்படுகிறது.
# உதய் பெம்ப்ரே

**உதய் பெம்ப்ரே** (ஆங்கிலம்: Uday Bhembre) இவர் ஒரு இந்திய வழக்கறிஞரும், கொங்கனி எழுத்தாளரும் மற்றும் கோவா சட்டமன்றத்தின் முன்னாள் உறுப்பினருமாவார். கொங்கனி நாளேடான *சுனாபரந்தின்* ஆசிரியராகவும், கொங்கனி மொழி ஆர்வலராகவும் அவர் இருந்தற்காக அவர் புகழ்பெற்றவர். புகழ்பெற்ற கோன் கொங்கனி மொழிப் பாடலான சன்னேச் ரதியின் பாடலாசிரியர் என்றும் பெம்ப்ரே பரவலாக அறியப்படுகிறார்.
# உதய் பெம்ப்ரே

## ஆரம்பகால வாழ்க்கை

உதய் பெம்ப்ரே தெற்கு கோவாவில் உள்ள சம்பாலிம் என்ற கிராமத்தில் பிறந்தார். அவர் பிரபல சுதந்திர போராட்ட வீரர் லட்சுமிகாந்த் பெம்ப்ரேவின் மகனாவார்.
# உதய் பெம்ப்ரே

## கல்வி

கோவாவில் தனது ஆரம்பக் கல்விக்குப் பின்னர், உயர் கல்வியைத் தொடர பெம்ப்ரே 1957 இல் மும்பைக்குச் சென்றார். பெம்ப்ரே மும்பையின் சித்தார்த் கல்லூரியின் பழைய மாணவராவார். மும்பையின் அனைத்திந்திய வானொலி ஒலிபரப்பு மையத்தில் சேர்ந்து பாடலாசிரியரானார். பெம்ப்ரே தொழில் ரீதியாக ஒரு வழக்கறிஞராகவும் இருக்கிறார்.
# உதய் பெம்ப்ரே

## செயற்பாடுகள்

பெம்ப்ரே கொங்கனி மொழிக்கு வளர்ச்சிக்கு குரல் கொடுக்கும் வழக்கறிஞராக இருந்து வருகிறார். மொழி தொடர்பான பல்வேறு இயக்கங்களில் அவர் பெரும் பங்கு வகித்தார்.  
கோவா கருத்துக் கணிப்பில், கோவா மகாராட்டிராவுடன் இணைவதற்கு எதிராக பெம்ப்ரே பிரச்சாரம் செய்தார். அந்த நேரத்தில், பிரபலமான மராத்தி இணைப்பு எதிர்ப்பு செய்தித்தாளான *இராஷ்டிராமத்தில் பெம்ப்ரே* ஒரு கட்டுரையை எழுதினார். *பக்மாஸ்திரா* என்ற தலைப்பில் தனது கட்டுரையில், உதய் பெம்ப்ரே இணைப்பு எதிர்ப்பு முகாமுக்கு பிரச்சாரம் செய்தார். மேலும் அவரது பத்தியில் இணைப்பு எதிர்ப்பு முகாமுக்கு ஆதரவளிப்பதில் கோவா மக்களின் செல்வாக்கு செலுத்துவதில் பெரும் பங்கு வகித்தது.  
பெம்ப்ரே கொங்கனி மொழி கிளர்ச்சியின் தலைவராகவும் இருந்தார். மேலும் கோவா மற்றும் தாமன் தியுவின் அதிகாரப்பூர்வ மொழிச் சட்டம், 1987 ஐ இயற்ற வழிவகுத்த இயக்கத்தில் அவர் பெரும் பங்கு வகித்தார். இந்தச் சட்டம் கொங்கனியை கோவாவின் உத்தியோகபூர்வ மொழியாக மாற்றியது.  
பெம்பிரே *கொங்கனி பாசா மண்டலின்* தலைவராகவும் இருந்தார்.
# உதய் பெம்ப்ரே

## எழுதியுள்ள புத்தகங்கள்

சமூக மற்றும் நிறுவன மட்டத்தில் கொங்கனி இயக்கத்தை முன்னெடுத்துச் செல்வதற்காக பெம்ப்ரே படைப்பு எழுத்தை புறக்கணித்தார். *இராட்டிராமத்தில்* உள்ள *பெம்ப்ரேவின்* கட்டுரைகள் *பிரம்மஸ்திரா* என்ற தலைப்பில் ஒரு புத்தகமாக இயற்றப்பட்டுள்ளன ( *இராட்டிராமத்தில்* அவரது நெடுவரிசை அதே தலைப்பைக் கொண்டிருந்தது). அவரது தேர்ந்தெடுக்கப்பட்ட கவிதைகள் மற்றும் பாடல்களின் தொ**குப்பும் வெளியிடப்பட்டுள்ளது.**  
பெம்ப்ரேவின் *கர்ண* பர்வ் (कर्णपर्व) என்ற நாடகத்திற்காக சாகித்ய அகாடமி விருது வழங்கப்பட்டது. இப்போது செயல்படாத கொங்கனி மொழி செய்தித்தாளான *சுனாபரந்தின்* ஆசிரியராகவும் பணியாற்றினார்.
# உதய் பெம்ப்ரே

## சட்டமன்ற உறுப்பினர்

1984 கோவா, தமன் மற்றும் தையு சட்டமன்றத்திற்கான தேர்தல்களில், இந்திய தேசிய காங்கிரஸ் கட்சியின் அனந்த் நர்கின்வா பாபு நாயக்கிற்கு எதிராக, மார்கோவில் ஐக்கிய எதிர்க்கட்சியால் உதய் பெம்ப்ரே ஒரு சுயாதீன வேட்பாளராக நியமிக்கப்பட்டார். பெம்ப்ரே நாயக்கை தோற்கடித்து சட்டமன்ற உறுப்பினரானார். கோவா, தமன் மற்றும் தையு அதிகாரப்பூர்வ மொழிச் சட்டம், 1987 ஐ வடிவமைப்பதில் பெம்ப்ரே பெரும் பங்கு வகித்தார்.
# உதய் பெம்ப்ரே

## விருதுகள் மற்றும் மரியாதைகள்

குல்லகர் புரஸ்கார் (1999), குண்டு சீதாராம் அமோங்கர் நினைவு விருது (2001), கொங்கனி பாசா மண்டல் பத்ரகாரிதா புரஸ்கார் (2008), பங்க்ரலெம் கோயம் அசுமிதாய் (2014) புரஸ்கார் ஆகிய விருதுகள் பெம்பரேவிற்கு வழங்கப்பட்டது. உதய் பெம்ப்ரே 2015 ஆம் ஆண்டிற்கான கொங்கனி மொழியில் சாகித்ய அகாடமி விருது வழங்கி கௌரவிக்கப்பட்டார். பெம்ப்ரேவின் நாடகமான *கர்ண* பர்வ் (कर्णपर्व) என்பதற்கு இந்த மதிப்புமிக்க விருது வழங்கப்பட்டது.  
கோவா பல்கலைக்கழகத்தின் கவிஞர் பக்கிபாப் போர்கர் இருக்கையின் தலைவராகவும் நியமிக்கப்பட்டுள்ளார்.
# ஐதரோசயனேற்றம்

**ஐதரோசயனேற்றம்** *(Hydrocyanation)* என்பது ஓர் அடிமூலக்கூற்றுடன் மிக அடிப்படையான H + மற்றும் – CN அயனிகள் சேர்க்கப்படும் ஒரு வினை செயல்முறையாகும். இச்செயல் முறையில் வழக்கமாக அடி மூலக்கூறு ஓர் ஆல்க்கீனாகவும் அச்செயல் முறையின் இறுதி விளைபொருள் ஒரு நைட்ரைலாகவும் இருக்கும். சயனைடு அயனி எப்போது ஓர் ஈந்தணைவியாக இடைநிலை உலோக அணைவுச் சேர்மத்தில் இருக்கிறதோ அப்போது அதன் காரத்தன்மை வெளியேற்றப்படுவதை கடினமாக்குகிறது. எனவே, இந்த செயல்முறையை பொறுத்தவரையில் ஐதரோசயனேற்றம் குறிப்பிடத்தக்க கவனத்தை பெறுகிறது. சயனைடு ஒரு நல்ல σ– வழங்கி மற்றும் π – ஏற்பி என்ற இரண்டுமாக இருப்பதால், இதன் இருப்பு ஈந்தணைவிகளின் பதிலீட்டு விகிதத்தை தன்னிடமிருந்து துரிதப்படுத்துகிறது, ஐதரோசயனேற்றத்தின் ஒரு முக்கிய படி நிலையாக கருதப்படுவது ஐதரசன் சயனைடு குறைந்த – இணைதிறன் உலோக அணைவுச் சேர்மங்களுடன் ஆக்சிசனேற்ற ஐதரசன் சயனைடு சேர்க்கப்படுவதாகும்.. ஆல்க்கீன்களுடனான நிறைவுறாத கார்பனைல்களின் ஐதரோசயனேற்றம் கார்போனைல் குழுவில் இணைவதுடன் போட்டியிடுகிறது.
# ஐதரோசயனேற்றம்

## விகிதவியலும் வழிமுறையும்

ஆல்க்கீன்களின் ஐதரோசயனேற்றம் தொழில்துறை ரீதியாக ,பாசுபைடு (P(OR)3) ஈந்தணைவிகளின் நிக்கல் அணைவுகளால் வினையூக்கம் செய்யப்படுகின்றன. ஆல்க்கீன்களின் ஐதரோசயனேற்றம் பொதுவாக கீழ்கண்ட வினையில் காட்டப்பட்டுள்ளது::
:RCH=CH<sub>2</sub> + HCN → RCH<sub>2</sub>-CH<sub>2</sub>-CN
நிக்கல்(0) உடன் ஐதரோ சயனைடு சேரக்கூடிய ஆக்சிசனேற்ற கூட்டுவினை வழியாக இவ்வினை தொடங்குகிறது. ஐதரிடோநிக்கல்(II) சயனைடு அணைவுச் சேர்மம் இந்நிலையில் உருவாகிறது.  
அடுத்து ஆல்க்கீனுடன் ஏற்படும் பிணைப்பு Ni(H)(CN)L இடைநிலையை கொடுக்கிறது. பின்னர் இது இடம்பெயர்வு செருகல் எனப்படும் ஈந்தணைவி இணைப்புக்கு உட்பட்டு ஆல்க்கைல் நிக்கல்(II)) சயனைடை .Ni(R)(CN)L2 கொடுக்கிறது. நைட்ரைலை ஒடுக்க நீக்கம் செய்வதன் மூலமாக வினை சுழற்சி நிறைவு பெறுகிறது.  
B(C6H5)3, போன்ற லூயிசு அமிலங்கள் ஐதரோசயனேற்ற விகிதங்களை அதிகரிக்கும். குறைந்த இயக்க வெப்பநிலையையும் இது அனுமதிக்கும். டிரைபீனைல்போரான் இந்த திறன் நைட்ரைல் உற்பத்தி ஒடுக்கத்தை தூண்டக்கூடும். பாசுபைட்டு ஈந்தணைவிகளில் எலக்ட்ரான் – திரும்பப் பெறும் குழுக்கள் (NO 2, CF 3, CN, C(= O) OR, C (= O) R) போன்றவற்றின் விகிதங்களை பெருக்க முடியும். ஏனெனில் அவை உறுதிப்படுத்துகின்றன.
# ஐதரோசயனேற்றம்

## பயன்கள்

ஆல்க்கைல் நைட்ரைல்களின் (RCN) பன்முகத்தன்மை காரணமாக ஐதரோசயனேற்ற செயலாக்கம் முக்கியத்துவம் பெறுகிறது. அமைடுகள், அமீன்கள் , கார்பாக்சிலி அமிலங்கள், மற்றும் எசுத்தர்கள் போன்றவற்றை தயாரிப்பதில் இவை மிக முக்கியமான இடைநிலைகளாக பயன்படுகின்றன.  
நிக்கல் வினையூக்கி முன்னிலையில் அடிப்போநைட்ரைல் (NC–(CH2)4–CN) தயாரிப்பது மிக முக்கியமான தொழில்துறை பயன்பாடு ஆகும். 1,3 பியூட்டா டையீனிலிருந்து (CH2=CH–CH=CH2) இது தொகுப்பு முறையில் தயாரிக்கப்படுகிறது. எக்சாமெத்திலீன் டையமீன் (H2N–(CH2)6–NH2) தயாரிப்பதற்குரிய முன்னோடிச் சேர்மமாக அடிப்போநைட்ரைல் பயன்படுகிறது.. சில வகையான நைலான்களை தயாரிக்க இச்சேர்மம் பயன்படுத்தப்படுகிறது. அடிப்போநைட்ரைலை கொடுப்பதற்கான டியூபாயிண்ட்டு நிறுவனத்தின் அடிப்போ நைட்ரைல் செயல்முறை கீழே காட்டப்பட்டுள்ளது:  
:  
இந்த செயல்முறை மூன்று நிலைகளைக் கொண்டுள்ளது. பியூட்டா டையீனை 2-மெத்தில்-3-பியூட்டின் நைட்ரைல் மற்றும் 3 பெண்டீன்நைட்ரைல்களின் கலவையாக ஐதரோசயனேற்றம் செய்தல், 2-மெத்தில்-3-பியூட்டின் நைட்ரைலை 3-பியூட்டின் நைட்ரைலாக மாற்றும் மாற்றீயமாக்கல் படிநிலை, அலுமினியம் டிரைகுளோரைடு அல்லது டிரைபீனைல் போரான் போன்ற லூயிசு அமிலம் இணை வினையூக்கியாக பயன்படுத்தி அடிப்போநைட்ரைலாக மாற்றுதல் என்பவை அம்மூன்று நிலைகளாகும்.